Wichita (Kansaso)

Wichita, fojfoje nomata "Ĉefurbo de la Aero," estas la plej granda urbego de la usona ŝtato Kansaso pro sia surfaco, kaj la 51-a plej granda de la tuta Usono. Ĝi estas administra centro de Kantono Sedgwick, krome ĝi estas la ĉefa urbo de sia urbaro. La urbo estas centro de aviofabrikado, sidejo de ses grandaj aviofarantaj kompanioj, kaj ankaŭ la bazo flugarmea McConnell Air Force Base. Bazaj informoj Koordinatoj: 37° 41′ N 97° 20′ U (mapo) Areo: 424 km² Loĝantaro: 384 455 (en 2011) Supermara alteco: 396 m Horzono: UTC-6h (en somero UTC-5h) Poŝtkodoj: 67201-67221, 67223, 67226-67228, 67230, 67232, 67235, 67260, 67275-67278 Telefonkodo: 316 Geografio Wichita situas ĉe piedoj de montoj laŭ Arkansaso en la meza landparto de Usono, en la meza (iom sudorienta) parto de la subŝtato. Oklahomaurbo troviĝas 253, Kansasurbo (Kansaso) 291, Denvero 707 km. Historio Tiu areo funkciis kiel komercocentro por nomadaj ĉashomoj dum almenaŭ 11,000 jaroj. La unua eŭropa vizito fare de Francisco Vásquez de Coronado okazis en 1541. En la 18-a jarcento francaj komercistoj, poste usonanoj alvenis. Wichita estis fondita en 1863 kaj ĝi urbiĝis en 1870. Tiutempe jam fervojo atingis la urbon, kiu estis merkato de brutoj. En la 20-a jarcento aviadilopioniroj komencis projektojn, kiuj kaŭzis la establadon de Wichita kiel la "Aero-Kapitalo de la Mondo". En 1914 petrolo estis malkovrita en la proksimo. La grandurbo travivis loĝantar-eksplodon dum la 2-a mondmilito kiam ĝi iĝis grava produktadocentro por aviadiloj. Trafiko El Wichita trajnoj kuras al Kansasurbo kaj Oklahomaurbo, aŭtovojoj al Oklahomaurbo, Topeka kaj Nebrasko. La urbego havas 2 publikajn kaj ankaŭ privatajn flughavenojn. Klimato Wichita situas en subtropika klimato. La temperaturo averaĝe varias inter 8-20 °C. La varmo kulminas en julio averaĝe 34 °C, la malvarmo kulminas en januaro averaĝe −6 °C. Jare pluvas po 830 mm. En ĉiuj monatoj pluvas. La pluvo (vintre foje neĝo) kulminas en junio kaj malkulminas en januaro. Foje grandaj ŝtormoj trafas la urbegon, ekzemple en 1965, 1991, 1999, 2012. Vidindaĵoj kongresejo, kiel operejo, koncertejo kaj muzika teatro Orpheum Teatro konstruita en 1922 Arta Muzeo historia muzeo en la iama urbodomo aviadomuzeo transporta muzeo botanika ĝardeno bestoĝardeno Servoj Ŝtata Universitato de Wichita Ekonomio La ĉefsidejo de la korporacio Koch Industries situas en Wichita. Ĝemelurboj Kaifeng, Ĉinio (1985) Orleano, Francio (1944) Omaha, Usono (1993) Cancún, Meksiko (1975) Zacatecas, Meksiko (1973) Terrinches, Hispanio Fontoj Eksteraj ligiloj Oficiala retejo (angle)